Tjaktjajaure

Tjaktjajaure (nordsamisk: Tjaktjajávrre) er en regulert innsjø i Jokkmokk kommune i Norrbotten i Sverige. Sjøen regnes å ligge 470 meter over havet, og arealet er da 76,8 kvadratkilometer. Men reguleringen innebærer at nivået varierer fra 442 til 477 moh. Det samlede nedbørsfeltet utgjør 2 253,38 kvadratkilometer, hvorav 52 % er skog, 14 % høyfjell og 32,6 % vann.

Innsjøen grenser i vest mot Sarek nasjonalpark og Kvikkjokk-Kablas fjällurskogs naturreservat, og mot øst til Ultevis fjällurskogs naturreservat.

Reguleringen medfører at strendene blir utvasket, noe som vises i bildet i faktaboksen. Sjøens økologiske status er klassifisert som «utilfredsstillende». I Vatteninformationssystem Sverige (VISS) heter det at «De åtgärder som krävs för att uppnå god vattenstatus har bedömts vara omöjliga att genomföra på grund av påverkan från vattenkraftsverksamhet.»

 Referanser 

Kategori:Innsjøer i Jokkmokk kommune
Kategori:Luleälvens vassdragsområde